የኪንግ ካውንቲ የአደጋ ጊዜ አገልግሎቶች

እርስዎ ወይም የሚያውቁት ሰው የአእምሮ ጤና ወይም የአደንዛዥ እጽ እና/ወይም ከአልኮል ሱስ ጋር የተገናኙ ችግሮች ካጋጠማችሁ በኪንግ ካውንቲ ውስጥ ላለ ሰው ሁሉ እርዳታ አለ። \* ከታች ባሉት ስልክ ቁጥሮች የትርጉም አገልግሎት ማግኘት ይችላሉ። የስልክ መስመሩን ካገኙ በኋላ እባክዎን ቋንቋዎን ይናገሩ። \*

# በመጀመሪያ: እርዳታ ለማግኘት ይደውሉ ወይም አጭር የጽሁፍ መልዕክት ይላኩ **988** ወይም ክልላዊ የአደጋ ጊዜ መስመር**: 206-461-3222**

የአደጋ ጊዜ አማካሪዎች በስልክ ይረዳሉ፣ ሰዎችን ከአገልግሎቶች ጋር ያገናኛሉ ወይም በአካል ምላሽ እንዲሰጡ ለተንቀሳቃሽ የአደጋ ጊዜ ቡድን መላክ ይችላሉ። (የትርጉም አገልግሎት አለ)

**911** የአእምሮ ጤና ችግሩ ለህይወት ወይም ለማህበረሰቡ ደህንነት የሚያሰጋ ከሆነ። በደቡብ ኪንግ ካውንቲ በ911 ላይ ያሉ የአደጋ ጊዜ አማካሪዎች ከአእምሮ ጤና ጋር ወይም አደንዛዥ እጽ ወይም ከአልኮል ሱስ ችግሮች ጋር በተያያዙ ለሚደውሉ ሰዎች እርዳታ ይሰጣሉ።

**ቀጥሎ ያለው ምንድነው**?   
**በ24 ሰዓታት ውስጥ ቀጠሮ ያግኙ**   
ከአእምሮ ጤና ወይም አደንዛዥ እጽ አማካሪ ጋር ለራስዎ ወይም ለሚረዱት ማንኛውም ሰው ቀጥሮ ማግኘት ይችላሉ። እነርሱም ከህክምና እና ከሚፈልጉት አገልግሎቶች ጋር ሊያገናኙዎት ይችላሉ።

ከአደንዛዥ እጽ አጠቃቀም ጋር ለተያያዘ ቀጠሮዎች: የዋሽንግተን ማገገሚያ መስመርን ያግኙ: [866-789-1511](tel:866-789-1511)።   
ከአእምሮ ጤና ጋር ለተያያዘ ቀጠሮዎች: 988 ወይም ክልላዊ የአደጋ ጊዜ መስመር: 206-461-3222 ይደውሉ።

# ቡድኑ እርስዎ ባሉበት ቦታ መጥቶ ሊረዳዎት ይችላል።

* **ተንቀሳቃሽ የአደጋ ጊዜ ቡድን** የሰለጠኑ የአደጋ ጊዜ ሰራተኞች ሲሆኑ አዋቂዎችን፣ ቤተሰቦችን እና ህጻናትን በአደጋ ጊዜ ለመርዳት በኪንግ ካውንቲ ውስጥ የትም ቦታ የሚሄዱ ናቸው። እርዳታቸውን ለማግኘት 988 ይደውሉ።
* **የቅስቀሳ ቡድን** የሲያትል ሲቲ አዳራሽ እና የሜትሮ እና ሳዉንድ ትራንዚት ጣቢያዎችን ጨምሮ በኪንግ ካውንቲ ዙሪያ ችግር ሊያጋጥማቸው የሚችሉትን ሰዎች ለመርዳት የሚሰራ ነው።
* **የተመደቡ የአደጋ ጊዜ ምላሽ ሰጪዎች (DCR):** የግለሰቡን የአእምሮ ጤና እና በችግር ጊዜ ራሳቸውን ወይም ሌሎቹን አደጋ ላይ የመጣል ሁኔታቸውን ይገመግማሉ። እነዚህ ለአደጋ ጊዜ የተመደቡ ምላሽ ሰጪዎች በችግር ውስጥ ያሉ ሰዎችን በአክብሮት ለመያዝ የሰለጠኑ ናቸው።

# በቅርቡ የሚመጣ: ወደ አደጋ ጊዜ እንክብካቤ መስጫ ማዕከል ይሂዱ

የ”አደጋ ጊዜ እንክብካቤ መስጫ ማዕከል” በቀን ለ24 ሰዓታት/ በሳምንት ለ7 ቀናት ከአእምሮ ጤና ወይም አደንዛዥ እጽ እና ከአልኮል ሱስ ጉዳዮች ጋር በተያያዙ በርካታ ችግሮች እርዳታ ለማግኘት የሚኬድበት ቦታ ነው።

**የኪንግ ካውንቲ የአደጋ ጊዜ እንክብካቤ መስጫ ማዕከላት \*በ2026 ይከፈታሉ\***  
ኪንግ ካውንቲ ማንኛውም ሰው ከአእምሮ ጤና ወይም አደንዛዥ እጽ ወይም ከአልኮል ሱስ ጋር በተያያዘ እርዳታ ለማግኘት በፈለገው ጊዜ ሊሄድባቸው የሚችል 5 የአደጋ ጊዜ እንክብካቤ ማዕከላትን በካውንቲው ውስጥ ይከፍታል። የመጀመሪያው ማዕከል በ2026 ሲከፈት ሁሉም 5ቱ ማዕከላት አንድ የወጣቶችን ጨምሮ በ2030 የሚከፈቱ ይሆናል። ለበለጠ መረጃ: [kingcounty.gov/crisis-care-centers](http://kingcounty.gov/crisis-care-centers) ይጎብኙ።

## የኪርክላንድ የአደጋ ጊዜ ምላሽ ማዕከል \*በበጋ/ሰመር 2024 ይከፈታል\*

ኪንግ ካውንቲ በአደጋ ጊዜ እንክብካቤ ማዕከል ላይ ኢንቨስት ያደረገው የሰሜን ኪንግ ካውንቲ ጥምረት በጁላይ ይከፈታል። **405 ኪርክላንድ የኮርፖሬት ማዕከል** I [**connectionshs.com/nkc**](http://www.connectionshs.com/nkc) **(እንግሊዘኛ ብቻ) ይጎብኙ**።

# ከአደጋ/ችግር በኋላ የሚደረግ እርዳታ

**የኪንግ ካውንቲ የደንበኞች አገልግሎት መስመር: 206-263-8997**  
ሜዲኬድ ያላቸው ሰዎች ከችግሩ በኋላ በመደወል እንክብካቤ እና ድጋፍ ማግኘት ይችላሉ ፣ ስለዚህም ሊድኑ እና ረጅም ጊዜ ጤናማ መሆን ይችላሉ:: የአደጋ ጊዜ እንክብካቤ ማዕከሉ ቀደም ሲል ወደ ማዕከሉ መጥተው ለተመለሱ ደንበኞች የክትትል አገልግሎት ይሰጣል።

# ለኦፒዮይድ/Opioid አጠቃቀም መድሃኒት

**ነጻ የ24/7 Bup የመድሃኒት ማዘዣ መስመር: 206-289-0287**  
ቡፕረኖርፊን (Bup) ለኦፒዮይድ ፍላጎት የሚረዳ ፣የራስ መሳትን ምልክቶችን እና ከመጠን በላይ መድሃኒት ከመውሰድ የሚከላከል መድሃኒት ነው። በኪንግ ካውንቲ የሚገኝ እድሜው 13 ወይም ከዚያ በላይ የሆነ ማንኛውም ሰው ነጻ የመድሃኒት ማዘዣ ለማግኘት በማንኛውም ሰዓት መደወል ይችላል።

**ነጻ** **ናሎክሶን/**Naloxone   
ናሎክሶን (እንዲሁም ናርካን በመባል የሚታወቅ ሲሆን) የኦፒዮይድ ከመጠን በላይ መድሃኒት መውሰድን ለማስቆም የሚረዳ መድሃኒት ነው። በመድሃኒት መሸጫዎች ወይም በነጻ ኦንላይን ማዘዝ ይቻላል - phra.org/naloxone ( [በእንግሊዝኛ እና ስፓኒሽ](https://docs.google.com/forms/d/11Q2YXadZpSYFzMMSclZtEAKKV8YFFcbN9CF0O7lGcFA/viewform?ts=65a6b4c6&edit_requested=true))።